આ રાજ્યની સરકારે તો કહી દીધું કે કોરોના જવાનો નથી, તેની સાથે જ જીવવું પડશે | Coronavirus In Delhi Arvind Kejriwal Said Partly Lockdown Should Open Across India
Coronavirus In Delhi Arvind Kejriwal Said Partly Lockdown Should Open Across India
ચિંતા / આ રાજ્યની સરકારે તો કહી દીધું કે કોરોના જવાનો નથી, તેની સાથે જ જીવવું પડશે
Team VTV 07:30 AM, 03 May 20
મુખ્યમંત્રી અરવિંદ કેજરીવાલે કહ્યું કે લૉકડાઉનથી દેશમાંથી કોરોના જશે નહીં. તેઓએ કહ્યું કે જો આપણે એમ વિચારીએ કે કોઈ વિસ્તારમાં લૉકડાઉન કરી દીધું છે અને અહીં કેસની સંખ્યા ઝીરો થઈ જશે તો આવું દુનિયામાં થઈ રહ્યું નથી. આ કોરોના ખતમ થવાનો નથી. લોકોએ તેની સાથે જીવવાની આદત પાડવી પડશે.
લૉકડાઉન કોરોના વાયરસને રોકી શકે છે, ખતમ નહીં કરી શકેઃ કેજરીવાલ
સીએમએ કહ્યું કે હવે કોરોના સાથે જીવવાની આદત પાડવી પડશે
મોત રોકવામાં સફળ રહ્યા તો કોરોના સામાન્ય બીમારી બની જશે
દિલ્હીના મુખ્યમંત્રી અરવિંદ કેજરીવાલ કહે છે કે કોરોના વાયરસનો અંત નથી થવાનો, લોકોએ તેની સાથે રહેવાની ટેવ પાડવી પડશે. સીએમએ કહ્યું કે લૉકડાઉન એ કોરોના વાયરસનો ઇલાજ નથી, તે તેને ફેલાવવાથી રોકે છે. કેજરીવાલે કોરોના સંકટને પહોંચી વળવા માટેના પ્રયત્નો બદલ કેન્દ્ર સરકાર અને પીએમ મોદીને અભિનંદન પાઠવ્યા હતા. સીએમએ કહ્યું, 'હું કેન્દ્ર સરકાર અને વડાપ્રધાનને અભિનંદન આપવા માંગુ છું કે તેઓએ તા 24 માર્ચે લૉકડાઉન સમયસર લાગુ કરી દીધું હતું.'
નથી જવાનો કોરોનાઃ સીએમ
તેમણે કહ્યું કે લૉકડાઉનથી દેશમાંથી કોરોનાનો અંત થવાનો નથી. તેમણે કહ્યું કે જો અમને લાગે કે કોઈ વિસ્તારમાં લૉકડાઉન થશે તો ત્યાં કેસ શૂન્ય થઈ જશે, તો આખા વિશ્વમાં આવું નથી થઈ રહ્યું. જો આપણે દિલ્હીમાં લૉકડાઉન લાગૂ કરી દઈએ તો કેસ સમાપ્ત થવાના નથી. લૉકડાઉન કોરોના ઘટાડે છે, દૂર કરતું નથી.
કોરોના સાથે જીવવું પડશે
કેજરીવાલે કહ્યું કે, સમય આવી ગયો છે કે અર્થવ્યવસ્થા ખોલવાનો. હવે દિલ્હી તૈયાર થઈ ગઈ છે. લોકડાઉન પછી જો સકારાત્મક કેસો વધે તો આપણે પણ તૈયાર રહેવું પડશે. કેન્દ્ર સરકારે દરેક રાજ્યની પોતાની તૈયારી કરવી જોઈએ અને કેન્દ્ર સરકારે ધીરે ધીરે રાજ્યોમાંથી લોકડાઉન ખોલવું જોઈએ. તેમણે કહ્યું કે ફક્ત તે જ વિસ્તારો કે જે રેડ ઝોન છે તેને બંધ કરી બાકીના વિસ્તારો ખોલવા જોઈએ. આ સ્થિતિમાં વધુ લોકોને મુશ્કેલીનો સામનો કરવો પડે છે.
ત્રણ કન્ટેનમેન્ટ ઝોનમાં 60 ટકા મોત
સીએમ કેજરીવાલે કહ્યું કે 6૦ ટકા મોત દિલ્હીમાં ફક્ત ત્રણ કન્ટેન્ટ ઝોનમાં થઈ રહ્યા છે. સીએમ અરવિંદ કેજરીવાલે કહ્યું કે મરકઝથી ઓછામાં ઓછા 3,200 લોકોને સ્થળાંતર કરાયા છે. આમાંથી 1,100 લોકોને ચેપ લાગ્યો હતો અને વિદેશથી આવેલા 700-800 લોકોમાં ચેપની પુષ્ટિ કરી હતી. ત્યાં ઘણું નિયંત્રણમાં છે. તેમણે કહ્યું, 'અમે 35 હજારથી વધુ લોકોને ઘરની સગવડતા કરી હતી. જો અમે પ્રારંભિક પગલા ન લીધા હોત તો દિલ્હીમાં 25 થી 30 હજાર કેસ થયા હોત, તેથી હું કહું છું કે દિલ્હીએ મુશ્કેલ યુદ્ધ લડ્યું છે.
કેજરીવાલે આપ્યો એક્શન પ્લાન
મુખ્યમંત્રીએ કોવિડ -19 રોગચાળો દૂર કરવા માટે દિલ્હી સરકારની એક્શન પ્લાન વિશે પણ માહિતી આપી હતી. તેમણે કહ્યું કે આ લૉકડાઉનમાં દિલ્હી સરકારે કોવિડ હેલ્થ સેન્ટર સ્થાપ્યું છે, પી.પી.ઇ કીટ એકત્રિત કરી છે અને ટેસ્ટ કીટ એકત્રિત કરી છે.